12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไขในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[]

[]

[]

(3) อัตราส่วนทางการเงินที่สำคัญ

[]

  12.2 คำอธิบายและการวิเคราะห์ฐานะการเงินและผลการดำเนินงาน

ก) ผลการปฏิบัติตามแผนการดำเนินธุรกิจ

  บริษัทขอแจ้งให้ทราบถึงความคืบหน้าที่มีสาระสำคัญ
  ของโครงการดำเนินงานในอนาคตที่ได้เปิดเผยในแบบแสดงรายการข้อมูลประจำปี 2546 ดังนี้

  1) เข้าร่วมทุนจัดตั้งบริษัทผลิตภาพยนตร์ในบริษัท จีเอ็มเอ็ม ไท หับ จำกัด
  เพื่อผลิตภาพยนตร์ฉายในโรงภาพยนตร์ โดยที่บริษัท จีเอ็มเอ็ม ไท หับ จำกัด มีทุนจดทะเบียน
  300 ล้านบาท และบริษัทถือหุ้นใน บริษัท จีเอ็มเอ็ม ไท หับ จำกัด ในสัดส่วนร้อยละ 51
  โดยจดทะเบียนจัดตั้งบริษัทและเริ่มดำเนินกิจการในไตรมาสที่ 2 ปี 2547

  2) เพื่อขยายการทำธุรกิจให้บริการรับจ้างผลิต และการจัดคอนเสิร์ต
  กลุ่มบริษัทได้เข้าลงทุนในบริษัท นินจา รีเทินส์ คอมมิวนิเคชั่น จำกัด ซึ่งบริษัทนินจา รีเทินส์
  คอมมิวนิเคชั่น จำกัด มีทุนจดทะเบียน 10 ล้านบาท และบริษัทได้เข้าถือหุ้นในสัดส่วนร้อยละ 100
  ในไตรมาสที่ 2 ปี 2547

  3) มีการขยายธุรกิจสื่อ รายละเอียดดังต่อไปนี้

-   กลุ่มบริษัทได้ทำสัญญาเช่าสถานีเพื่อผลิตรายการวิทยุเพิ่มอีก 1 สถานีคือ F.M. 94.5
    ชื่อรายการ Music Box และในเดือนตุลาคม
    ได้ปรับเปลี่ยนรูปแบบรายการและเปลี่ยนชื่อรายการเป็น FMM (For Music Mania)

-   กลุ่มบริษัทได้มีการขยายธุรกิจสื่อโทรทัศน์โดยเข้าร่วมลงทุนในบริษัท ซีเนริโอ จำกัด
    ในสัดส่วนร้อยละ 25 และเข้าซื้อหุ้นในบริษัท ดีทอล์ค จำกัด ในสัดส่วนร้อยละ 51

-   กลุ่มบริษัทได้เพิ่มทุนในบริษัท จีเอ็มเอ็ม ไทมส์ จำกัด จาก 15 ล้านบาทเป็น 31 ล้านบาท
    เพื่อเตรียมพร้อมสำหรับการผลิตและจำหน่ายนิตยสารรายเดือนฉบับใหม่ คือ “Maxim”
    ซึ่งเป็นนิตยสารสำหรับผู้ชาย ซึ่งได้วางแผงจำหน่ายเล่มแรกในเดือนมกราคม 2548

-   เพื่อขยายธุรกิจหนังสือเล่ม (pocketbook) กลุ่มบริษัทได้จัดตั้งบริษัท บลิส พับลิชชิ่ง จำกัด
    และโอนขายสินทรัพย์ที่เกี่ยวกับธุรกิจหนังสือเล่ม ซึ่งเดิมเป็นหน่วยงานภายใต้บริษัท อิมเมจ
    พับลิชชิ่ง จำกัด ไปอยู่ภายใต้การดำเนินการของบริษัท บลิส พับลิชชิ่ง จำกัด ในปี 2547

ข) ผลการดำเนินงาน

1) ภาพรวมของผลการดำเนินงานที่ผ่านมา

ในปี 2547 กลุ่มบริษัทมีรายได้จากการขาย (ไม่รวมรายได้ดอกเบี้ยรับ)รวมทั้งสิ้น 6,641 ล้านบาท
เพิ่มขึ้นจากปี 2546 ร้อยละ 11.5 จากการเพิ่มขึ้นของรายได้ในเกือบทุกธุรกิจ
โดยมีสาเหตุหลักมาจากการเพิ่มขึ้นของรายได้จากธุรกิจเพลง รายได้จากธุรกิจโทรทัศน์และ
ธุรกิจสิ่งพิมพ์ ในอัตราร้อยละ 13.3, 31.1และ 28.0 ตามลำดับ
สุทธิกับการลดลงของรายได้ธุรกิจวิทยุในอัตราร้อยละ 9.8
อันเป็นผลจากการแข่งขันที่มีความรุนแรงขึ้นซึ่งมีผลต่อเนื่องต่อต้นทุนที่เพิ่มขึ้น
ถึงแม้กลุ่มบริษัทมีต้นทุนขายและผลิตจำนวน 3,772 ล้านบาท เพิ่มขึ้นจากปี 2546 ร้อยละ 13.4
แต่กลุ่มบริษัทยังคงรักษาอัตราข้างต้นได้ใกล้เคียงกับปี 2546 (อัตรากำไรขั้นต้นร้อยละ 44.2 และ
43.2 สำหรับปี 2546 และ ปี 2547 ตามลำดับ) ส่วนค่าใช้จ่ายในการขาย
และบริหารที่เพิ่มขึ้นจากปีก่อนเพียงเล็กน้อยในอัตราร้อยละ 1.4 นอกจากนี้
ธุรกิจเพลงในไต้หวันมีกำไรจากรายการพิเศษ จากการชนะคดีศาล
และจากกำไรจากอัตราแลกเปลี่ยน เป็นจำนวนประมาณ 60 ล้านบาท
ส่งผลให้กลุ่มบริษัทมีกำไรสุทธิในปี 2547 ทั้งสิ้น 700.2 ล้านบาท เพิ่มขึ้นจากปี 2546 เป็นจำนวน
175 ล้านบาท คิดเป็นร้อยละ 33.3

2) ผลการดำเนินงานที่ผ่านมาของแต่ละกลุ่มธุรกิจ

  ณ วันที่ 31 ธันวาคม 2547 กลุ่มบริษัทมีธุรกิจเพลง และธุรกิจสื่อที่มีรายได้เกินกว่าร้อยละ 10
  ของรายได้รวมของกลุ่มบริษัท

  ธุรกิจเพลง

กลุ่มธุรกิจเพลงมีรายได้จากการจำหน่ายสินค้าเพลงและลิขสิทธิ์จำนวน 3,236 ล้านบาท
เพิ่มขึ้นจากปี 2546 ร้อยละ 13.3 สาเหตุหลักมาจากจำนวนอัลบั้มที่ออกเพิ่มขึ้น โดยที่ ในปี 2547
บริษัทมีการออกอัลบั้มเพลงทั้งสิ้น 218 อัลบั้ม เพิ่มขึ้นจากปีก่อน ซึ่งมีการออก 187 อัลบั้ม
หรือเพิ่มขึ้นร้อยละ 16.6 ซึ่งการผลิตผลงานที่เพิ่มขึ้นนี้
มีวัตถุประสงค์เพื่อให้เกิดความหลากหลายและครอบคลุมกลุ่มผู้บริโภคในทุกๆประเภท
และในขณะเดียวกัน ผลงานที่หลากหลายดังกล่าว
จะเป็นการสร้างฐานทางการตลาดอันจะก่อให้เกิดการเติบโตของรายได้ในช่องทางอื่นที่สนับสนุนธุรกิจเพลงได้เพิ่มขึ้น
เช่น การจัดเก็บค่าลิขสิทธิ์คาราโอเกะ และรายได้จาก ธุรกิจ e-business
ในขณะที่การแผนการจัดจำหน่ายผลิตภัณฑ์ที่มีประสิทธิภาพมากขึ้นทำให้อัตราการคืนสินค้าทุกประเภททั้งเทป
CD และ VCD มีอัตราลดลง นอกจากนี้ สัดส่วนการขายผลิตภัณฑ์ของกลุ่มธุรกิจเพลงมีการเปลี่ยนไป
โดยมีการเพิ่มสัดส่วนการขายของ CD และ VCD ซึ่งเป็นผลิตภัณฑ์ที่มีราคาสูงกว่าเทป
เป็นผลให้ยอดขายของกลุ่มธุรกิจเพลงสูงขึ้น

นอกจากนี้ในปี 2547 กลุ่มบริษัทยังคงมุ่งเน้นในการขยายธุรกิจที่สนับสนุนธุรกิจเพลง
โดยใช้ประโยชน์จากทรัพย์สินที่สะสมมาของกลุ่มบริษัท (Hidden Assets)
ซึ่งได้แก่ผลงานเพลงเกือบ 15,000 เพลง และศิลปินอีกกว่า 500 ชีวิตในปัจจุบัน
ในการสร้างรายได้ให้แก่กลุ่มบริษัทได้อย่างมีนัยสำคัญ ซึ่งรวมถึง การจัดเก็บค่าลิขสิทธิ์
การจัดแสดงคอนเสิร์ต การบริหารศิลปิน และธุรกิจ e-business โดยที่ในปี 2547
รายได้จากการจัดเก็บค่าลิขสิทธิ์เพิ่มขึ้นร้อยละ 23.5
รายได้จากการบริหารศิลปินร้อยละเพิ่มขึ้นร้อยละ 18.5 และรายได้จากธุรกิจ e-business
ที่เกี่ยวเนื่องกับธุรกิจโทรศัพท์มือถือเพิ่มขึ้นร้อยละ 32.1

ในส่วนของธุรกิจเพลงในประเทศไต้หวันนั้น ในปี 2547
ได้มีการลดขนาดของการทำธุรกิจลงอย่างต่อเนื่อง โดยไม่มีการออกอัลบั้มใหม่
และเพิ่มช่องทางรายได้จากการรับจ้างผลิตงานให้แก่ลูกค้าเพิ่มขึ้น
นอกเหนือจากการจำหน่ายผลงานอัลบั้มเก่า ควบคู่ไปกับความพยายามในการควบคุมต้นทุน
และค่าใช้จ่าย

ธุรกิจวิทยุ

ในปี 2547 กลุ่มธุรกิจวิทยุมีรายได้ค่าโฆษณาจากการผลิตรายการวิทยุ 972 ล้านบาท ลดลงร้อยละ
7.7 เมื่อเทียบกับปี 2546 เนื่องจากในปี2547 การแข่งขันในอุตสาหกรรมวิทยุมีความรุนแรงมากขึ้น
โดยมีผู้ประกอบการธุรกิจวิทยุรายใหม่เข้ามาแข่งขัน
ทำให้ลูกค้ามีทางเลือกในการซื้อสื่อโฆษณาวิทยุมากยิ่งขึ้น นอกจากนี้
พฤติกรรมการบริโภคของผู้ฟังมีการเปลี่ยนแปลงไป กล่าวคือนิยมฟังเพลงต่อเนื่องโดยไม่มีโฆษณา
ทำให้เป็นการยากของกลุ่มบริษัทที่จะเพิ่มพื้นที่โฆษณา และในขณะเดียวกัน
ตามการศึกษาภาพโดยรวมของอุตสาหกรรม ของบริษัท นีลเส็น มีเดีย รีเสิร์ช (ประเทศไทย) ในปี
2547 งบโฆษณาของสื่อวิทยุมีอัตราการเติบโตเพียงร้อยละ 1.2 เท่านั้น
ทำให้กลุ่มบริษัทไม่สามารถเพิ่มอัตราค่าโฆษณาได้ อย่างไรก็ตาม
กลุ่มบริษัทยังคงมุ่งเน้นกลยุทธ์ทางด้านการตลาดต่างๆ เช่น การกำหนดเป้าหมายการขายตลอดปี
การขายโฆษณาแบบราคาเหมารวม และความใส่ใจในการให้บริการแก่ลูกค้า เป็นต้น
เพื่อช่วยให้ยอดขายโฆษณาเพิ่มมากขึ้นด้วย

  ธุรกิจโทรทัศน์

ในปี 2547
ธุรกิจโทรทัศน์ของกลุ่มบริษัทมีการเติบโตในส่วนของรายได้ค่าโฆษณาจากการผลิตรายการโทรทัศน์เพิ่มขึ้นร้อยละ
15.8 จาก 706 ล้านบาทในปี 2546 เป็น 940 ล้านบาทในปี 2547
ซึ่งเป็นผลมาจากที่กลุ่มบริษัทได้เวลาออกอากาศเพิ่มขึ้นมาก จาก 28 ชั่วโมง 50 นาที ณ สิ้นปี
2546 เป็น 42 ชั่วโมง 45 นาที เมื่อสิ้นปี 2547
ทั้งจากการที่ได้เวลาเพิ่มขึ้นจากสถานีโทรทัศน์ช่อง 3 เมื่อต้นปี 2547
และจากการที่กลุ่มบริษัทได้พันธมิตรผู้ผลิตรายการโทรทัศน์เพิ่มขึ้น ซึ่งรวมถึง บริษัท ดีทอล์ค จำกัด
และบริษัท ซีเนริโอ จำกัด โดยกลุ่มบริษัทผลิตรายการโทรทัศน์รวมทั้งสิ้น 28 รายการ
และรายการโทรทัศน์ของกลุ่มบริษัทได้รับการตอบรับเป็นอย่างดีจากผู้ชมรายการ
โดยที่การขายโฆษณาแบบราคาเหมารวม และความใส่ใจในการให้บริการแก่ลูกค้า
ยังคงเป็นกลยุทธ์ทางการตลาดของกลุ่มบริษัทในการเพิ่มยอดขายโฆษณา

ธุรกิจสิ่งพิมพ์

ในปี 2547 ธุรกิจสิ่งพิมพ์ของกลุ่มบริษัทมีการเติบโตอย่างต่อเนื่อง โดยรายได้ค่าโฆษณา
และรายได้จากการจำหน่ายหนังสือของธุรกิจสิ่งพิมพ์ของกลุ่มบริษัท เพิ่มขึ้น จาก 164 ล้านบาทในปี
2546 เป็น 210 ล้านบาทในปี 2547 หรือเพิ่มขึ้นร้อยละ 25.7
ทั้งนี้มีสาเหตุหลักมาจากรายได้จากนิตยสารผู้หญิง Madame Figaro ซึ่งรับรู้รายได้เต็มปีในปี 2547
เป็นปีแรก และมีรายได้เพิ่มขึ้นจากนิตยสารหัวใหม่ คือจากนิตยสารผู้หญิง Her World
ซึ่งเปิดตัวและวางจำหน่ายเล่มแรกในเดือนมีนาคม 2547

ค) ฐานะการเงิน

1) สินทรัพย์

1.1) ส่วนประกอบของสินทรัพย์

ณ วันที่ 31 ธันวาคม 2547 กลุ่มบริษัทมีสินทรัพย์รวมทั้งสิ้น 5,905 ล้านบาท เพิ่มขึ้นร้อยละ 17.5
เมื่อเทียบกับปี 2546 มีสาเหตุหลักมาจากการเพิ่มขึ้นของสินทรัพย์หมุนเวียนของกลุ่มบริษัท

สินทรัพย์หมุนเวียนจำนวน 4,655 ล้านบาท เพิ่มขึ้นร้อยละ 20.6 เมื่อเทียบกับปี 2546
โดยมีสาเหตุหลักมาจากการเพิ่มขึ้นของเงินสดและรายการเทียบเท่าเงินสด
และการเพิ่มขึ้นของลูกหนี้การค้าและตั๋วเงินรับสุทธิ ทั้งนี้
การที่เงินสดและรายการเทียบเท่าเงินสดเพิ่มขึ้นจาก 1,709.9 ล้านบาทเป็น 2,346.8 ล้านบาท
มีสาเหตุหลักมาจากเงินทุนหมุนเวียนจากการดำเนินงานที่เพิ่มขึ้น
จากผลการประกอบการที่ดีขึ้นของกลุ่มบริษัท และจากการที่กลุ่มบริษัทมีการกู้ยืมเงินในวงเงิน 1,000
ล้านบาท ซึ่งได้มีการเบิกใช้แล้วจำนวน 500 ล้านบาท เพื่อรองรับการขยายธุรกิจของกลุ่มบริษัท
และในส่วนของการเพิ่มขึ้นของลูกหนี้การค้าและตั๋วเงินรับสุทธิจาก 1,171.7 ล้านบาท เป็น
1,310.9 ล้านบาทนั้น เป็นผลจากการเพิ่มขึ้นของรายได้โดยรวมของกลุ่มบริษัท
โดยลูกหนี้การค้าและตั๋วเงินรับของกิจการที่เกี่ยวข้องกันและกิจการที่ไม่เกี่ยวข้องกันเพิ่มขึ้นเป็นจำนวน
8.6 ล้านบาทและ 145 ล้านบาท ตามลำดับ

1.2) คุณภาพของสินทรัพย์

สำรองหนี้สูญ

ในปี 2547
กลุ่มบริษัทได้มีการตั้งสำรองค่าเผื่อหนี้สงสัยจะสูญเต็มจำนวนสำหรับลูกหนี้การค้าของบริษัทและบริษัทย่อยที่คาดว่าจะเรียกเก็บเงินไม่ได้แล้ว
โดยมีการตั้งสำรองค่าเผื่อหนี้สงสัยจะสูญสำหรับลูกหนี้รายใหญ่ๆ ได้แก่ลูกหนี้การค้าของบริษัท แกรมมี่
พับลิชชิ่ง เฮ้าส์ จำกัด (บริษัทย่อย) จำนวน 82.3 ล้านบาท
รวมทั้งลูกหนี้ค้างชำระค่าหุ้นสามัญในบริษัท อินเตอร์เวิลด์ มัลติมีเดีย จำกัด ที่ บริษัทแกรมมี่
พับลิชชิ่ง เฮ้าส์ จำกัด
ได้จำหน่ายให้กับบุคคลธรรมดาที่ไม่มีส่วนเกี่ยวข้องอันใดกับกลุ่มบริษัทในระหว่างไตรมาสที่ 1 ปี
2541 จำนวน 22.5 ล้านบาท (ดูหมายเหตุประกอบงบ 4 และ 11 ประกอบ)
โดยที่กลุ่มบริษัทได้ตั้งสำรองหนี้สงสัยจะสูญเต็มจำนวนสำหรับลูกหนี้ที่คาดว่าจะมีปัญหาในการชำระหนี้อย่างเพียงพอแล้ว

ลูกหนี้

ในปี 2547 อายุลูกหนี้การค้าโดยเฉลี่ยของกลุ่มบริษัทอยู่ที่ประมาณ 67 วัน ลดลงจากปี 2546
ซึ่งอยู่ที่ 79 วัน ในขณะที่ระยะเวลาขายสินค้าเฉลี่ยประมาณ 62 วัน ลดลงจากปี 2546 ซึ่งอยู่ที่ 67
วัน และมีระยะเวลาในการชำระหนี้ประมาณ 103 วัน ลดลงจากปี 2546 จาก 112 วัน
ทำให้บริษัทมี Cash Cycle ประมาณ 26 วัน ลดลงจาก 34 วันในปี 2546

2) โครงสร้างเงินทุน

1.  หนี้สิน

กลุ่มบริษัทมีหนี้สินรวม ณ 31 ธันวาคม 2547 จำนวน 2,295.9 ล้านบาท เพิ่มขึ้นร้อยละ 38.8
เมื่อเทียบกับปี 2546 โดยส่วนใหญ่เป็นการเพิ่มขึ้นของเจ้าหนี้การค้า ซึ่งเพิ่มขึ้นจำนวน 139.1
ล้านบาท เป็นไปตามการดำเนินงานของกลุ่มบริษัทที่มีขนาดใหญ่ขึ้น และเงินกู้ระยะยาว
ซึ่งเพิ่มขึ้นจำนวน 500 ล้านบาท เพื่อรองรับการขยายธุรกิจของกลุ่มบริษัท

2.  ส่วนของผู้ถือหุ้น

กลุ่มบริษัทมีส่วนของผู้ถือหุ้น ณ 31 ธันวาคม 2547 จำนวน 3,611 ล้านบาท เพิ่มขึ้นร้อยละ 7.1
เมื่อเทียบกับปี 2546 ซึ่งมีสาเหตุหลักมาจากกำไรสะสมที่เพิ่มขึ้นจำนวน 136.6 ล้านบาท นอกจากนี้
ในปี 2547 กลุ่มบริษัทถือหลักความระมัดระวัง
โดยมีการตั้งสำรองกำไรสะสมสำหรับการซื้อหุ้นคืนเต็มตามจำนวนมูลค่าหุ้นซื้อคืน จำนวน 156.6
ล้านบาทเรียบร้อยแล้ว ซึ่งหากในอนาคตบริษัทจำหน่ายหุ้นซื้อคืน
จะทำการกลับรายการสำรองดังกล่าว
โดยจะมีผลกระทบต่อกำไรสะสมเฉพาะส่วนของกำไร/ขาดทุนจากการจำหน่ายหุ้นซื้อคืนเท่านั้น

3.  ความเหมาะสมของโครงสร้างเงินทุน

  ------------------------------------- ------------ ---------- ----------
                                        2545         2546       2547

  อัตราส่วนหนี้สินต่อส่วนของผู้ถือหุ้น (เท่า)        0.45         0.49       0.64
  ------------------------------------- ------------ ---------- ----------

กลุ่มบริษัทมีอัตราส่วนหนี้สินต่อส่วนของผู้ถือหุ้นที่เพิ่มขึ้นเล็กน้อยจาก 0.49 เท่าในปี 2546 เป็น
0.64 เท่าในปี 2547 สืบเนื่องมาจากที่กลุ่มบริษัทมีการกู้ยืมเงินระยะยาวจำนวน 500 ล้านบาท
อย่างไรก็ตาม โครงสร้างเงินทุนของกลุ่มบริษัทยังถือว่าสูงกว่ามาตรฐานของกลุ่มอุตสาหกรรมบันเทิง
โดยกลุ่มบริษัทมีการจัดหาแหล่งเงินทุนจากภายนอกเพียงเล็กน้อย เมื่อเทียบกับขนาดของกลุ่มบริษัท

3) สภาพคล่อง

3.1) กระแสเงินสด

กลุ่มบริษัทมีเงินสด และรายการเทียบเท่าเงินสดเพิ่มขึ้น 636.9 ล้านบาท หรือคิดเป็นร้อยละ 37.2
เมื่อเทียบกับปี 2546 โดยเป็นผลจากการมีเงินสดสุทธิจากการดำเนินงาน 909.0 ล้านบาท
เงินสดสุทธิจากการใช้ไปในกิจกรรมลงทุน 174.1 ล้านบาท
และเงินสดสุทธิใช้ไปในกิจกรรมทางการเงิน 83.0 ล้านบาท

การเพิ่มขึ้นของเงินสดสุทธิจากการดำเนินงานมีสาเหตุหลักมาจากการที่ผลประกอบการของกลุ่มบริษัทดีขึ้น
ในขณะที่เงินสดสุทธิจากกิจกรรมลงทุนส่วนใหญ่ใช้ไปกับการซื้ออุปกรณ์ เป็นจำนวน 215.6 ล้านบาท
และการลงทุนในบริษัทย่อย 2 บริษัท คือบริษัทนินจา รีเทินส์ คอมมิวนิเคชั่น จำกัด และ
บริษัทดีทอล์ค จำกัด รวม 12.9 ล้านบาท และการลงทุนในบริษัทร่วม คือบริษัท ซีเนริโอ จำกัด
อีกจำนวน 7.5 ล้านบาท ส่วนเงินสดสุทธิใช้ไปในกิจกรรมทางการเงิน
เกิดจากการจ่ายเงินปันผลในจำนวน 563.5 ล้านบาท
โดยเป็นการจ่ายเงินปันผลประจำปีจากกำไรของปี 2546 ในอัตราหุ้นละ 0.55 บาท
รวมเป็นจำนวน 269.5 ล้านบาท
และจ่ายเงินปันผลระหว่างกาลจากผลการดำเนินงานงวดครึ่งปีสำหรับปี 2547
ให้แก่ผู้ถือหุ้นอีกในอัตราหุ้นละ 0.60 บาท รวมเป็นจำนวน 294 ล้านบาท และในขณะเดียวกัน
กลุ่มบริษัทมีการเบิกเงินกู้ยืมระยะยาวจำนวน 500 ล้านบาท

3.2) อัตราส่วนสภาพคล่องที่สำคัญ

  ----------------------------------- ------------ ----------- -----------
                                      2545         2546        2547

  อัตราส่วนสภาพคล่อง (เท่า)               2.57         2.34        2.28

  อัตราส่วนสภาพคล่องหมุนเร็ว (เท่า)         2.21         1.85        1.89
  ----------------------------------- ------------ ----------- -----------

อัตราส่วนสภาพคล่องของกลุ่มบริษัทลดลงเล็กน้อย จาก 2.34 เท่าในปี 2546 เป็น 2.28 เท่าในปี
2547 อย่างไรก็ตาม กลุ่มบริษัทยังมีอัตราส่วนสภาพคล่องที่สูงกว่าอุตสาหรรมโดยรวมอยู่
และไม่มีปัญหาสภาพคล่องในการจ่ายชำระหนี้ระยะสั้นแต่อย่างใด

5) ปัจจัย และอิทธิพลหลักที่อาจมีผลต่อการดำเนินงานหรือฐานะการเงินในอนาคต

- ไม่มี –

  12.3 ค่าตอบแทนของผู้สอบบัญชี

  ก) ค่าตอบแทนจากการสอบบัญชี (audit fee)

  บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 6.6 ล้านบาท

2)  บริการอื่น (non-audit fee)

  บริษัทและบริษัทย่อยไม่มีการจ่ายค่าตอบแทนของงานบริการอื่นในรอบปีบัญชีที่ผ่านมา
  และไม่มีที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา